open-index/open-wikipedia-markdown huggingface dataset:
Sammensvergelsesbrevet

**Sammensvergelsesbrevet** var et dokument fra 21. desember 1522 hvor  ni jyske riksråder, både geistlige og adelige, gjorde opprør mot Christian II. Det var både i protest mot de store skatteutskrivningene i forbindelse med hans kriger og hans politikk i alminnelighet.

I 1521 hadde Lübeck erklært Danmark krig og året etter brøt det ut opprør mot *Christian Tyran* i Sverige, som han ble kalt etter Stockholms blodbad.

I Sammensvergelsesbrevet erklærte de at de hadde tatt kontakt med hertug Frederik av Gottorp for  «i overensstemmelse med håndfæstningen at afværge den ulykke» som Christian med sitt styre hadde brakt over landet. Det ble innkalt til et jysk stendermøte i Århus, men fem dager før det skulle finne sted, sa de sammensvorne opp sin *huld og troskab* til kongen på Viborg landsting og oppfordret alle jyder over 18 år til å følge dem.

Den 13. april 1523 flyktet kongen, dronningen og deres tre barn til Nederlandene, hvor de levde i åtte år i landflyktighet. Samme år tilbød den danske adel og geistlighet tronen til Christians onkel, hertug Frederik av Gottorp (Frederik I), som i en alder av 52 år kunne ta tronen i besittelse.

## Eksterne lenker
* Christian II hos SNL WebCitation av SNLs artikkel 
* Opsigelsesbrev til Christian 2 ca. 20. januar 1523
Sportsåret 1851

**Sportsåret 1851** er en oversikt over hendelser, resultater, fødte og avdøde personer med tilknytning til sport i 1851.

## Hendelser

### Seiling
*America's Cup arrangeres for første gang.

### Sjakk
*21. juni – Adolf Anderssen og Lionel Kieseritzky spiller «Det udødelige partiet»

## Fødsler
*20. april – Young Tom Morris, skotsk golfspiller (død 1875)

## Dødsfall
*Gustafva Lindskog, svensk gymnast (født 1794)


Fil:Young Tom Morris.jpg|Tom Morris jr.(1851-1875)
Edgar Mitchell

**Edgar Dean Mitchell** (født 17. september 1930 i Hereford i Texas, død 4. februar 2016 i West Palm Beach) var en av de tre NASA astronautene som fløy med Apollo 14 til månen i 1971.

Mitchell gjorde seg bemerket i et radiointervju 25. juli 2008, ved å påstå at romvesener besøker Jorden jevnlig, men at dette hemmeligholdes av NASA og CIA. NASA har dementert overhodet å ha opplysninger av den art.

Mitchells nylige radiointervju skapte en del presseomtale, selv om det ikke er en ny idé hos Mitchell. Han holdt jevnlig foredrag om emnet.

Mitchell døde 4. februar 2016 i West Palm Beach, Florida, 85 år gammel.

## Referanser


## Eksterne lenker
* 
* 
*  Edgar Mitchell – Biografi fra NASA
*  Astronaut: Romvesener har besøkt jorden
Sportsåret 1852

**Sportsåret 1852** er en oversikt over hendelser, resultater, fødte og avdøde personer med tilknytning til sport i 1852.

## Hendelser

### Roing
*3. april – University of Oxford vinner universitetsroingen mot University of Cambridge.

## Fødsler
*15. juni – Daniel Burley Woolfall, britisk fotballfunksjonær, FIFA-president (død 1918)
*14. juli – James Dwight, amerikanisk tennisspiller (død 1917)

## Dødsfall
…


Fil:Daniel Burley Woolfall 1908 year.jpg|Daniel Burley Woolfall(1852-1918)
Torvikbukt skule

**Torvikbukt skule** er en privat barneskole  i Torvikbukt i Gjemnes kommune i Møre og Romsdal. Skolen driftes som et samvirkeforetak (SA).

Skolen startet opp ved skolestart i august 2009, og drives med utvidet kristen formålsparagraf. Skolen hadde det første skoleåret 31 elever fra første til syvende klasse. Opplæringsspråket er nynorsk og skolen hadde 8 ansatte ved oppstarten.

Skolen ble opprettet da den offentlige Torvik skole ble nedlagt som følge av vedtak i kommunestyret i Gjemnes kommune i juni 2009. Undervisningen foregår i den gamle barneskolens skoleanlegg, som er fra 1960-tallet.

Skolen har hovedsakelig sitt elevgrunnlag i gamle Torvik skolekrets, som sogner inn grendene Sletnes, Ranheim, Kvalvåg og Hoem i tillegg til Torvikbukt, men skolen kan ta opp elever fra hvilken som helst skolekrets. Rektor ved skolen fra 2009 var Nils Erling Skarseth. I 2021 er Elin M. Aandal rektor ved skolen.

Torvik skolekrets er offisielt innlemmet i Batnfjord skolekrets, og alle elever i Torvik skolekrets har et tilbud om skolegang ved Batnfjord skule.

## Referanser


## Eksterne lenker
* 
*
Nye Skalder – Nr 1

***Nye Skalder – Nr 1*** er en samleplate med diverse artister, utgitt i . Albumet inneholder artister som Torgunn Flaten og Rex Rudi.

## Sporliste
# Trond Charles Hansen: «Rushjoggeren»
# Bjarne Træen: «Sosialrealisme»
# Espen Hagerup: «Ave atque vale»
# Torgunn Flaten: «Golden Souls»
# Ingrid Mohr: «To Daydream»
# Tor Ærlig: «Johannessens åpenbaring»
# Skaldebank: «Sett deg og sitt»
# Mona Husøy: «Guardian Angel»
# Ola Nordskar: «Blå jul»
# Dan Viktor: «Yokos låt»
# Trond Erik Henriksen: «Måne over Hellas»
# Skjir: «Rukjan krukjan»
# Deb Girnius: «Working Woman»
# Rex Rudi: «Bemerk: ADSARVEL!»

## Referanser


## Eksterne lenker
*
Nr. 17 – 4/92

***Nr. 17 – 4/92*** er et samlealbum med diverse artister. Albumet ble utgitt i 1992 som bilag til Rock Furore 17 (Nr. 4-92).

## Sporliste
# Micky Faust: «Ride On»
# De Press: «Zmora»
# Kung Fu Girls: «Nineteen Years»
# The Last James: «Chrisbus X-I-Land»
# Life... But How To Live It?: «Last Call»
# Sister Rain: «For Me to You»
# Jungle Medics: «H-I-V. Spell/Fruit Theme»
# Kristiansand Kunst Kommando: «Cybercamels»

## Referanser
Sportsåret 1853

**Sportsåret 1853** er en oversikt over hendelser, resultater, fødte og avdøde personer med tilknytning til sport i 1853.

## Hendelser
*Grand National – Hesten Peter Simple vinner konkurransen for andre gang.
 
## Fødsler
*23. mars – Donald Mann, kanadisk entreprenør som donerte Mann Cup i lacrosse (død 1934)
*9. september – Fred Spofforth, australsk cricketspiller kalt "**The Demon Bowler**" (død 1926).

## Dødsfall
*18. mai – Lionel Kieseritsky, fransk-polsk sjakkmester (født 1806)
Joseph Sisco

**Joseph John Sisco** (født 31. oktober 1919 i Chicago, død 23. november 2004 i Chevy Chase, Montgomery County (Maryland)) var en amerikansk karrierediplomat og viseutenriksminister. Han spilte en viktig rolle i Henry Kissingers arbeid som utenriksminister og megler i Midtøsten. Siscos karriere i Utenriksdepartementet (USA) strakk seg over fem presidentperioder og talløse utenrikspolitiske kriser. 

## Biografi
Cisco vokste opp i Chigago som sønn av italienske immigranter. Han hadde fire søsken, men hans mor døde tidlig. Hans far, som var skredder, oppdro barna i trange kår. Han gikk ut av Knox College (Illinois) i 1941 med gode karakterer. Deretter var han lærer en periode før han ble innrullert i det militære. I 1945 dimitterte han og begynte å studere ved University of Chicago hvor han tok mastergrad i 1947 og doktorgrad på en Sovjetrelatert avhandling i 1950. Deretter startet han å jobbe for CIA og i 1951 for utenriksdepartementet. Fram til 1965 jobbet han med emner som FN og andre internasjonale organisasjoner. Men i 1965 utpekte Dean Rusk ham til viseutenriksminister. Han var sentral diplomat i perioden etter seksdagerskrigen i juni 1967, noe som førte til at Richard Nixon i 1969 utnevnte ham til viseutenriksminister for Midtøsten og Sør-Asia. I 1974 ble han som Kissingers utsending involvert i meklingen i konflikten mellom Hellas og Tyrkia om Kypros. 

I 1976 trakk han seg fra politikken og ble president for American University, en jobb han hadde til 1980. Deretter jobbet han sammen med sin kone selskapet Sisco Associates, som de hadde startet et par år tidligere. Selskapet spesialiserte seg i politisk og økonomisk risikoanalyse for amerikanske og utenlandske selskaper. Han skrev også artikler i ulike tidsskrifter, deltok i TV-programmer og holdt forelesninger. Han var aktiv med dette til få uker før sin død i 2004. Hans kone, som han hadde giftet seg med som student i 1946, Jean Head Sisco, døde allerede i 1990. 

## Referanser


## Kilder
* *[[Hvem Hva Hvor]]* 1976, side 92

## Eksterne lenker
* www.nytimes.com Minneord i New York Times
Norske utslipp

***Norske utslipp*** er et samlealbum med norske artister som blant andre DeLillos, Jørn Hoel, Ole Paus og Åge Aleksandersen. Albumet ble utgitt i 1988.

## Sporliste

# DeLillos: «Parkanlegg her»
# Jørn Hoel: «Natt og dag»
# Dance with a Stranger: «No More Sorrow»
# Anne Grete Preus: «Rosa sangen»
# Dollie: «Invoking Chant»
# : «Harry (har en sang)»
# Ole Paus: «Si farvel til mamma»
# Jokke & Valentinerne: «St. Olavsgt. 1»
# Raga Rockers: «Trygge her»
# Åge Aleksandersen: «Mitt land, mitt land»
# DumDum Boys: «Hull i himmelen»
# Backstreet Girls: «Absent Minded»
# Morten Jørgensen og Spekkhoggerne: «Sissel Rønbeck er en snegle»

## Eksterne lenker
Corydoras rabauti

***Corydoras rabauti*** er en art i gruppen pansermaller.
Den blir opptil 5&nbsp;cm lang.

Voksne individer kan forveksles med *[[Corydoras zygatus]]*, mens det er lettere å se forskjell på yngel av disse to artene.

## Eksterne lenker
* 
*
Hund & Fritid

***Hund & Fritid*** utgis av Nordisk Kjæledyrforlag AS og ansvarlig redaktør er Astri Solheim Eikaas. Magasinet startet i 1996 under navnet *Hundemagasinet «Voff!»*. 

Det er et norsk familiemagasin for hundeeiere, og omtaler blant annet alle hunderaser, agility, og har egne sider for oppdrettere. *Hund & Fritid* kommer ut hver sjette uke.

## Referanser


## Eksterne lenker
*
10 år med Beat og norsk rock

***10 år med Beat og norsk rock*** er et samlealbum med diverse artister, utgitt i 1995. Artistene på denne utgivelsen var blant annet The September When, Raga Rockers, Di Derre og Jokke & Valentinerne.

## Sporliste

# deLillos: «Tøff i pysjamas»
# The September When: «Can I Trust You»
# Raga Rockers: «Fritt liv»
# Bel Canto: «Shimmering, Warm and Bright»
# Di Derre: «90-meters bakken»
# Motorpsycho: «Leave It Like That»
# Anne Grete Preus: «Fryd»
# Jokke & Valentinerne: «To fulle menn»
# Weld: «Crown Imperial Song»
# Ole Paus: «Den tøffeste gutten i himmelen»

## Eksterne lenker
Visa (andre betydninger)

**Visa** kan vise til:

*Visa – et internasjonalt, kortbasert betalingssystem
*Flertallsform av visum
*Visa (Lom) – ei elv i Lom kommune i Oppland
*Visa (Nesset) – ei elv i Nesset kommune i Møre og Romsdal
* Citroën Visa
National Institute of Oceanography (Pakistan)

**National Institute of Oceanography** (**NIO**) er et forskningsinstitutt i Karachi i Pakistan. NIO ble etablert i 1981 av Departementet for vitenskap og teknologi for tverrfaglig forskning i oseanografi. I tillegg til forskning på den nordlige delen av Arabiahavet, opererer instituttet forskningsstasjonen Jinnah i Antarktis på vegne av Pakistan Antarctic Programme. Instituttet har en vitenskapelig stab på rundt 30 personer.

## Eksterne lenker
*
Menneskejakt (krigføring)

**Menneskejakt** (engelsk: *manhunting*) dreier seg om å identifisere en fiende på høyt nivå, som deretter skal fanges eller drepes. Handlingene utføres av spesialstyrker eller etterretningstjenester.

## Se også
*Asymmetrisk krigføring
Satpura kullkraftverk (Chhattisgarh)

:*Må ikke forveksles med [[Satpura kullkraftverk]] i Madhya Pradesh lengre vest i India.*
** Satpura kullkraftverk ** er et kullkraftverk beliggende i delstaten Chhattisgarh i det sentral-østlige India. Det har en installert produksjonskapasitet på 500–1&nbsp;200 MW.

Årlig produksjon i er oppgitt skiftevis til 5,39–15,47n TWh elektrisk kraft.

## Se også
*Liste over verdens største kullkraftverk
Kirkestredet (Larvik)

**Kirkestredet** er ei gate i Larvik. Omtrent der Kirkestredet nå går lå **Toldbodgaden**. På slutten av 1930-tallet ble den østre del av Storgata tilføyd Kirkestredet på grunn av anleggelsen av bredsporet jernbane. Denne delen av Kirkestredet er blindvei. Gaten rommer kjente bygninger.

## Bygninger

## Galleri

Bilde:Rorleggersenteret, Skottebrygga.jpg|Kirkestredet 3: Rørleggersenterets bygning. Fasaden er inspirert av den til Laurvig Hospital 
Bilde:Sjøfartsmuseet.jpg|Kirkestredet 5: Sjøfartsmuséet 
Bilde:Kirkestredet 6.jpg|Kirkestredet 6: «Buggegården». Barndomshjemmet til Sophus Bugge samt Edle og Egil Hartmann 
Bilde:Rogestuen,Tollerodden.jpg|Kirkestredet 7: Tidligere «røgestue» 
Bilde:Menighetshuset, Larvik.jpg|Kirkestredet 8A: «Menighetshuset» 
Bilde:Tollerodden.JPG|Kirkestredet 9: Tollerodden 
Bilde:Lysko gjestegard.jpg|Kirkestredet 10: Lysko gjestegård 
Bilde:Kirkestredet 11, Larvik.jpg|Kirkestredet 11: Lilleodden 


## Kilder
*
Iver Dideriksen Brinch

**Iver Dideriksen Brinch** (født 1665 på Valderhaug, død 1728) var en norsk-dansk prest, forfatter og salmedikter. Han virket som prest i Irland, London og København, men kom egentlig fra Sunnmøre.

Foreldrene flyttet til Sverige og Iver Brinch gikk på skole i Uddevalla. På grunn av krigen med Sverige flyttet foreldrene til Tønsberg, og Iver Brinch ble sendt til skole i Christiania. Familien flyttet tilbake til Sverige, der Iver Brinch avsluttet sin skolegang i Uppsala i 1681. Reiste året etter til universitetet i København, og ble elev på Walkendorfs Collegium. Ble i 1689 feltprest for de danske tropper i England og Irland, og i 1691 sogneprest for den lutherske menighet i London. Ble magister i 1692, og i 1702 sogneprest og prost i Holmens kirke i København. Ble i 1711 sogneprest til Nicolai kirke samme sted. Var i lengre perioder også reiseprest for kong Frederik IV.

Brinch gav ut boken *En Christens Tanke-Tøjle* i 1705, og er representert med en salme i *[[Norsk Salmebok (1985)|Norsk Salmebok]]* og en i *[[Norsk salmebok 2013]]*.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 61.

## Eksterne lenker
* Digitaliserte bøker av Brinch hos Nasjonalbiblioteket.
Hugo Rodallega

**Hugo Andrés Rodallega Camacho** (født 25. juli 1985) er en colombiansk fotballspiller som spiller for den brasilianske klubben Esporte Clube Bahia.

Rodallega har scoret åtte mål på 44 landskamper for .

Hugo Rodallega scoret 19 mål på 34 ligakamper i sin første sesong for Akhisar Belediyespor.

## Referanser


## Eksterne lenker
*
Badeparken (Larvik)

**Badeparken** er ei gate i Larvik by i Vestfold. Det er også navnet på det som er igjen av Larvik Bads parkanlegg. Den vesle gatestumpen går fra Parkveien og munner ut i Nansetgata. Langs den finnes flere store parktrær. De eldste av dem ble plantet rundt 1870 og inngikk i en privat hage. Omkring 1890 ble Larvik Bad flyttet dit fra området ved Lilleelva. I slutten av 1920-årene endret det navn til Farris Bad. Bygningene ble revet i 1971.

File:Farris Bad, Larvik (14573055862).jpg|«Farris Bad, Larvik». Larvik Bad endret navn til Farris Bad på 1920-tallet. Bygningene ble revet i 1971. Til venstre i bildet sees Bøkeskogen, bak Lovisenlund idrettsplass.
File:Badeparken, Larvik (14393600719).jpg|Badeparken 1960.

## Kilder
*Østlands-Posten 24. august 2010: *Min gate*. Side 26
Odd Henning Skyllingstad

Odd Henning Skyllingstad (født 15. juli 1978 i Hammerfest) er en norsk tegneserieskaper, illustratør og animatør. 

Odd Henning Skyllingstad har utdannelse innen animasjon ved Høgskolen i Volda. Flere av tegneseriene hans er utgitt av Jippi forlag, deriblant *Børre er død* i *[[Forresten]]* nummer 11 som ble premiert som *beste norske tegneserie* under utdelingen av Sproingprisen i 2002. Seriene om frosken Kolbein har blant annet vært på trykk i *Forresten*, *[[Nemi]]*, *[[Dagbladet]]*, *[[Drammens Tidende]]* og *[[Tommy & Tigern]]* i tillegg til egne hefter. 

Odd Henning Skyllingstad arbeider også som bibliotekar ved Serieteket på Schous plass i Oslo. Han spiller dessuten gitar i det melodiske metallbandet Acelsia. Han bor i Oslo.

## Eksterne lenker
* Jippi forlag om Odd henning Skyllingstad
* Blogg med illustrasjonseksempler
* Intervju på TvModum 14.10.2011
Kim Song-guk

:*For skytteren, se [[Kim Song-guk (skytter)]]*

**Kim Song-guk** (født 11. april 1984) er en nordkoreansk amatørbokser, som konkurrerer i vektklassen lettvekt. Kim fikk sin olympiske debut da han representerte Nord-Korea under Sommer-OL 2004. Her tok han sølvet bak Alexei Tichtchenko fra Russland. Han representerte også Nord-Korea under Sommer-OL 2008, der han ble slått ut i første runde av Daouda Sow fra Frankrike i vektklassen **[[Boksing under Sommer-OL 2008 – Lettvekt|lettvekt]]**. Han deltok også i Verdensmesterskapet i 2007 i Chicago, USA der han tok bronsen.

## Eksterne lenker
*
Sergej Filatov

**Sergej Filatov** (født 25. september 1926, død 3. april 1997) var en sovjetisk rytter som deltok i de olympiske leker 1960 i Roma og 1964 i Tokyo.

Filatov ble olympisk mester i hestesport under sommer-OL 1960 i Roma. Han vant konkurransen i dressur med hesten «Absent» foran sveitsiske Gustav Fischer
på «Wald» og tyske Josef Neckermann på «Asbach».

Fire år senere, under sommer-OL 1964 i Tokyo, vant han to olympiske bronsemedaljer i dressur, individuelt og i lagkonkurransen ogsåp denne gang med hesten «Absent».
 
## OL-medaljer
* 1960  Roma -  **Gull** i hestesport, dressur  Sovjetunionen
* 1964  Tokyo -  Bronse i hestesport, dressur  Sovjetunionen
* 1964  Tokyo -  Bronse i hestesport, dressur lag  Sovjetunionen

## Eksterne lenker
*
Onur Şipal

**Onur Şipal** (født 17. mars 1989) er en tyrkisk amatørbokser, som konkurrerer i vektklassen lettvekt. Şipal har ingen større internasjonale resultater, og fikk sin olympiske debut da han representerte Tyrkia under Sommer-OL 2008. Her ble han slått ut i første runde av José Pedraza fra Puerto Rico i vektklassen **[[Boksing under Sommer-OL 2008 – Lettvekt|lettvekt]]**. Han deltok også i Verdensmesterskapet i 2007 i Chicago, USA der kom til kvartfinalen.

## Referanser


## Eksterne lenker
*
Jørgen Henrik Hegermann Brochmann

**Jørgen Henrik Hegermann Brochmann** (født 11. februar 1850 i Kvinesdal, død 30. oktober 1926 på Ringsaker) var en norsk prest og salmedikter.

Brochmann var prestesønn, og fulgte i farens fotspor da han tok teologisk embedseksamen i 1875. Han jobbet først som lærer, før han 1877 fikk sin første prestestilling. I 1916 ble han valgt til medlem i en komite som skulle vurdere Gustav Jensens salmebokforslag, og Brochmann gav i den sammenheng ut et eget, komplett salmebokforslag i 1918. I 1922 ble han valgt til formann i salmebokkomiteen. Han oversatte en rekke salmer, og gav ut to samlinger med latinske salmer. Han diktet også selv salmer. I *[[Landstads reviderte salmebok]]* var fire av hans salmer plukket ut, og en av salmene hans finnes i *[[Norsk Salmebok (1985)|Norsk Salmebok]]* og *[[Norsk salmebok 2013]]*. Brochmanns geistlige karrière førte ham til Grue og senere til Kristiansand hvor han ble res.kap. i domkirken og senere domprost før han i 1908 ble utnevnt til sokneprest i Ringsaker. I dette embetet virket han til 1923 da han falt for aldersgrensen. Han er gravlagt på kirkegården ved Ringsaker kirke.

## Familie
 
Jørgen Brochmann var gift med Sophie Dybwad (1858–92), oldebarn av Jacob Erasmus Dybwad. De ble far til Bertram Dybwad Brochmann.
:*Se [[Brochmann (slekt)]]

== Referanser ==
<references/>

== Litteratur == 
* [[Anne Kristin Aasmundtveit]], *Biografisk leksikon til Norsk Salmebok og Norsk Koralbok'', Verbum forlag, Oslo, 1995. ISBN 82-543-0573-0. Side 116
Anne Margarethe Brodal

**Anne Margarethe Brodal** (1914–1999) var en norsk salmedikter, journalist og forfatter.

Brodal jobbet som sekretær i Det Norske Bibelselskap og var også sekretær for Liturgikommisjonen som var virksom fra 1965 til 1974. Hun var både sekretær for, og medlem av Salmebokkomiteen. Hun er representert med en rekke sanger i *Speidersangboka* og *Treklang*, samt med to egne tekster og ni oversatte tekster i *[[Norsk Salmebok (1985)|Norsk Salmebok]]* og en oversatt tekst i *[[Salmer 1997]]* og sju oversettelser og en egen tekst i *[[Norsk salmebok 2013]]*. Hun har også gitt ut diktsamlingen *Vi hører sammen*, og skrevet boken *Med KFUK gjennom 100 år*.

Hun var også kjent under navnet «Pus Brodal» og var søster av Jon og Alf Brodal.

## Diskografi
* Rune Larsen: *[[Barnegospel]]* (1974)
* Lyderhorn: *[[Speiderplaten]]* (1978)
* Snowflake Records: *[[Speider &ndash; Si det med toner]]* (1978)
* Adventsangerne: *[[Jubilate deo]]* (1991)
* Lynordan-Koret: *[[Mere end ord]]* (1993)
* Barnekoret Levende lys & Eli Kristine Smebye: *[[Hosianna! Påskesanger for små og store]]* (1994)
* Indre Mission: *[[Han er min sang]]* (1994)
* Einar, Arvid & Morten Nymoen: *[[Lovsanger fra bedehusland]]* (1995)
* Vivi Chronholm: *[[Gospelsymfonikerne]]* (1995)
* Kenneth Vennerød: *[[Jeg vet en deilig have]]* (1998)
* SKRUK: *[[SKRUK på nytt]]* (2002)
* Bjarne Brøndbo: *[[Salmer på ville veier]]* (2002)
* Mannskoret Herrer, Solo Cissokho & Terje Baugerød: *[[Fulanimesse]]* (2005)
* Warner Music: *[[Tikkutäkki 3]]* (2007)
* Lynor: *[[Rop det ut med hjertets jubel]]* (2009)
* 3G: *[[Hele året (3G-album)|Hele året]]* (2010)
* Impuls: *[[Sult (Impuls-album)|Sult]]* (2010)
* Torkel Selin & Karl-Erik Svensson: *[[Du är ljus och jag är din]]* (2013)
* Tidløs: *[[Ren og rettferdig]]* (2016)

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 133.
Tønderhus

**Tønderhus** var en dansk borg og et slott oppført av Erik I av Slesvig ca. 1265&ndash;70. Borgen lå på tre kunstige banker litt utenfor Tønder. 

På 1500-tallet ble borgen bygget om til et renessanseslott. På slutten av 1600-tallet sløyfet man festningsverket og i 1750 ble slottet revet. Slottets portbygning er bevart og den inngår nå som en del av Tønder museum.

## Eksterne lenker
* På sporet af Tønderhus – Museum Sønderjylland
* Tønder Borg og slot – historien – Museum Sønderjylland
Gustav Fischer

**Gustav Fischer** (født 8. november 1915, død 22. november 1990) var en sveitsisk rytter som deltok i flere olympiske leker, 1952 i Helsingfors, 1956 i Melbourne, 1960 i Roma, 1964 i Tokyo og 1968 i Mexico by.

Fischer vant en olympisk sølvmedalje i hestesport under sommer-OL 1960 i Roma. Med hesten «Wald» kom han på andreplass i dressurkonkurransen bak sovjetiske Sergei Filatov på «Absent».

Fischer vant dessuten fire olympiske medaljer, to sølv- og to bronsemedaljer, i lagkonkurransen i dressur i perioden 1952 til 1968.
 
## OL-medaljer
* 1960  Roma -  Sølv i hestesport, dressur  Sveits
* 1952  Helsingfors -  Sølv i hestesport, dressur lag  Sveits
* 1964  Tokyo -  Sølv i hestesport, dressur lag  Sveits
* 1956  Melbourne -  Bronse i hestesport, dressur lag  Sveits
* 1968  Mexico by -  Bronse i hestesport, dressur lag  Sveits

## Eksterne lenker
*
Heng (Nanning)

**Heng** (kinesisk: 横县; pinyin: *Héng Xiàn*) er et fylke i byprefekturet Nanning i den autonome region Guangxi i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
* Informasjonssider
Institute of Noetic Sciences

**Institute of Noetic Sciences** ble etablert i 1973 av tidligere astronaut Edgar Mitchell, og har til hensikt å finne ut mer om det menneskelige potensial. 

Her forskes det på noetikk, blant annet på effekter av meditasjon, kreativitet, PSI, ulike bevissthetstilstander, effekten av healing og bevisste drømmer. 

## Eksterne lenker
* Institute of Noetic Sciences
1880-trappene

**1880-trappene** er en trapp med 137 trinn fra bunnen av Vestregate/Strømsbuveien til Høyveien i Arendal sentrum. 

Da bebyggelsen rundt Arendal sentrum ekspanderte på slutten av 1800-tallet, og folk hadde behov for å lettere komme frem og tilbake til sentrum fra Stinta og Høyveien, den vestre delen av byen, ble trappene anlagt i 1880. Mannen bak trappen var eier av Strømsbu gård, banksjef Axel Herlofsen. Stinta tilhørte Strømsbu gård, og Axel var grunneier. På denne tiden solgte han ut tomter nettopp i dette området og bekostet trappen. Stinta, Høyveien og Strømsbu gård var i 1880 en del av Barbu kommune.

Stadsingeniør Richard Arnold hadde kjøpt en av de beste tomtene, og var byggetilsynsmann, noe som nok gjorde at byggesøknaden lettere ble godkjent av kommunen. Arnold var også øverste ansvarlige for saksbehandling av byggesaker i kommunen. Arnold trakk seg før prosjektet var ferdig.

I mange år var det en tobakkskiosk i det nederste rommet i trappene. Arendal bypost holdt også til der i 1886-1887.   I nyere tid er rommet brukt som transformatorkiosk.

På 2000-tallet ble det bygget parkeringshus (P-hus vest) inn i fjellet ved siden av bunnen på trappene, og begynnelsen på trappene er slik at man går over inngangen til parkeringshuset før man begynner på de opprinnelige trappene.

Trappene er omfattet som bevaringsverdig på kommunedelsplanen for Arendal kommune (2009).

## Referanser
Rauma videregående skole

**Rauma videregående skole** er sentralt plassert på Åndalsnes.

## Utdanningstilbud
;Yrkesfag:
*Vg1 Restaurant- og matfag
*Vg2 Kokk- og servitørfag
*Vg1 Helse- og oppvekstfag
*Vg2 Helsefagarbeider
*Vg1 Teknikk og industriell produksjon
*Vg1 Elektrofag
*Vg2 Elenergi
*Vg2 Automatisering

;Studiespesialiserende
*Vg1 Studiespesialiserende
*Vg2 Studiespesialiserende (språk og samfunnsfag, realfag)
*Vg3 Studiespesialiserende (språk og samfunnsfag, realfag)
*Vg3 Studiespesialiserende påbygning

;Landslinje
* Studiespesialiserende med Bratt friluftsliv (ny fra høsten 2021)



## Eksterne lenker
* Rauma videregående skole
Jahn Teigens beste

***Jahn Teigens beste*** er en samleplate med Jahn Teigen, utgitt i 2006. Albumet ble utgitt med bladet Se og Hør. De to siste låtene er fra albumet *[[Utkledd som meg selv]]*.

## Sporliste

# «Mil etter mil» 
# «En dags pause»
# «Min første kjærlighet»
# «Do re mi»
# «Sala Palmer»
# «Bli bra igjen»
# «Slå ring»
# «Gi meg fri»
# «Det vakreste som fins»
# «Optimist»
# «Den beste meg»
# «Venner»

## Referanser


## Eksterne lenker
*
Roger Ljung

**Roger Ljung** (født 8. januar 1966 i Lomma) er en svensk tidligere fotballspiller og nåværende fotballagent for flere profilerte svenske fotballspillere. Ljung har spilt profesjonelt for en rekke utenlandske klubber, men har en fortid i de svenske klubbene Lunds BK og Malmö FF. Han har også spilt 59 landskamper for  i perioden fra 1988 til 1995.

## Klubbkarriere
Ljung begynte sin fotballkarriere som seksåring i Lunds BK, og han fikk sin debut på Lunds førstelag i 1983. Etter å ha spilt i underkant av 50 seriekamper for klubben meldte han overgang til Malmö FF i 1985. I de to første årene fikk han begrenset med spilletid, og han var ofte å finne på innbytterbenken. Gjennombruddet kom i 1987 og den påfølgende sesongen da han spilte om lag 40 seriekamper og scoret fire mål. Etter å ha spilt en halv sesong meldte han på sommeren 1989 overgang til sveitsiske klubben BSC Young Boys.

Han spilte i én og en halv sesong i Young Boys før han i 1990 meldte overgang til rivalen FC Zürich. Dette klubbskiftet varte for øvrig kun i ett år før han prøvde lykken i østerriksk fotball og klubben Admira Wacker i 1991. Etter to og en halv sesong med moderat spilletid dro han igjen videre til den tyrkiske storklubben Galatasaray i 1993, hvor han spilte 25 kamper Superligaen. Han avsluttet sin fotballkarriere i den tyske klubben MSV Duisburg, hvor han spilte i perioden 1994 til 1995. Etter dette dro han tilbake til Sverige, hvor han med tiden ble spilleragent for en rekke profilerte svenske fotballspillere.

## Landslagskarriere
Ljung fikk sin landslagsdebut for  i 1988, og deltok blant annet i Sommer-OL 1988 i Seoul, hvor Sverige kom til semifinalen. Han deltok også i VM i fotball 1990 som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis ,  og . Sverige gjorde det likevel bedre under EM i fotball 1992 arrangert på hjemmebane, da landslaget spilte seg til en plass i semifinalen som de tapte mot .

Han spilte også kamper under VM i fotball 1994 som ble arrangert i USA, og var delaktig i at Sverige endte opp på en overraskende bronseplass etter å ha vunnet bronsefinalen mot . Hans siste landskamp kom i 1995, og tilsammen fikk han 59 landskamper og fire mål for Sverige.

Roger Ljung hadde primært spilt midtstopper inntil Olle Nordin innkalte ham til seniorlandslaget. Nordin benyttet venstrebente Ljung som venstreback, hvilket var posisjonen han stort sett fylte på landslagsnivå.

## Referanser


## Eksterne lenker
* 
* 
* Svenska Fotbollförbundet
Teigens beste Grand Prix hits

***Teigens beste Grand Prix hits*** er en samleplate med Jahn Teigen, utgitt i 2008.

## Sporliste

# «Mil etter mil»
# «Adieu»
# «Do re mi»
# «Optimist»
# «Glasnost»
# Teigenmedley
## «Optimist»
## «Mil etter mil»
## «Min første kjærlighet»
## «Do re mi»
## «Glasnost»
## «Ha ha he he ho (De gærne har'e godt)»
## «Sala Palmer»
## «Bli bra igjen»
## «Det vakreste som fins»

## Referanser
American Economic Review

**The American Economic Review** (**AER**) er et amerikansk økonomisk tidsskrift som blir publisert av American Economic Association (AEA). Det ble først utgitt i 1911, 26 år efter at AEA ble grunnlagt. Tidsskriftet er nå et av de mest anerkjente innenfor sitt område. I både 2006 og 2007 var tidsskriftet det mest leste i hele JSTOR, blant 775 tidsskrifter. Den nåværende ansvarlige redaktøren er Pinelopi Koujianou Goldberg fra Yale University. AER er et open access-tidsskrift som er gratis fritt tilgjengelig på internett via AEAs hjemmeside. 
 
## Berømte artikler
En komité bestående av Kenneth Arrow, B. Douglas Bernheim, Martin Feldstein, Daniel McFadden, James M. Poterba og Robert Solow valgte følgende tyve artikler, som de mente var de viktigste trykket i tidsskriftes historie.

* «A Theory of Production» (1928), av Paul Douglas og Charles Cobb.
* «The Use of Knowledge in Society» (1945), av F. A. Hayek
* «Economic Growth and Income Inequality» (1955), av Simon Kuznets.
* «The Cost of Capital, Corporation Finance and the Theory of Investment» (1958), av Franco Modigliani og Merton Miller.
* «A Theory of Optimum Currency Areas» (1961), av Robert Mundell.
* «Uncertainty and the Welfare Economics of Medical Care» (1963), av Kenneth Arrow.
* «Capital Theory and Investment Behavior» (1963), av Dale W. Jorgenson
* «National Debt in a Neoclassical Growth Model» (1965), av Peter Diamond.
* «The Role of Monetary Policy» (1968), av Milton Friedman.
* «Migration, Unemployment and Development: A Two-Sector Analysis» (1970), av John R. Harris og Michael Todaro.
* «Optimal Taxation and Public Production I: Production Efficiency and Optimal Taxation and Public Production II: Tax Rules» (1971), av Peter A. Diamond og James Mirrlees.
* «Production, Information Costs, and Economic Organization» (1972), av Armen Alchian and Harold Demsetz.
* «Some International Evidence on Output-Inflation Tradeoffs» (1973), av Robert Lucas jr..
* «The Economic Theory of Agency: The Principal’s Problem» (1973), av Stephen Ross.
* «The Political Economy of the Rent-Seeking Society» (1974), av Anne Osborn Krueger
* «Monopolistic Competition and Optimum Product Diversity» (1977), av Avinash Dixit og Joseph Stiglitz.
* «An Almost Ideal Demand System» (1980), av Angus S. Deaton og John Muellbauer.
* «On the Impossibility of Informationally Efficient Markets» (1980), av Sanford J. Grossman og Joseph E. Stiglitz.
* «Scale Economies, Product Differentiation, and the Pattern of Trade» (1980), av Paul Krugman.
* «Do Stock Prices Move Too Much to Be Justified by Subsequent Changes in Dividends?» (1981), av Robert J. Shiller.

Elleve av disse forfatterne har mottatt nobelprisen i økonomi.

## Se også
*Liste over vitenskapelige tidsskrifter i samfunnsøkonomi

## Referanser


## Eksterne lenker
* 
* American Economic Review hos JSTOR
Saeima

**Saeima** (Latvijas Republikas Saeima), er parlamentet i Latvia. Det har ett kammer og består av 100 medlemmer valgt ved forholdstallsvalg hvert fjerde år og med en sperregrense på 5 prosent.

Presidenten i Latvia kan oppløse parlamentet og utskrive nyvalg, men prosedyren for dette kan også føre til at presidenten må gå av. 

Ordet Saeima betyr møte eller råd, og kommer fra det arkaiske latviske ordet eima, som betyr å gå.

## Se også
*Liste over Saeimas presidenter (Latvia) 

## Eksterne lenker
* 
* Central Election Commission of Latvia
Henri van Schaik

**Henri Louis Marie van Schaik** (født 24. juli 1899 i Delft, død 19. august 1991 i Vermont i USA) var en nederlandsk rytter som deltok i de olympiske leker 1936 i Berlin.

Van Schaik vant en olympisk sølvmedalje i hestesport under Sommer-OL 1936 i Berlin. Med hesten «Santa Bell» var han med på det nederlandske laget som kom på andreplass i lagkonkurransen i sprangridning bak Tyskland. De andre på laget var Jan de Bruine på «Trixie» og Johan Greter på «Ernica». I den individuelle konkurransen i sprangridning kom Van Schaik og «Santa Bell» på tjuetredjeplass.

## OL-medaljer
* 1936  Berlin -  Sølv i hestesport, sprangridning, lag  Nederland

## Eksterne lenker
*
Gerhard VI av Holstein

**Gerhard VI av Holstein** (født tidligere enn 1367, falt i Süder-Hamme i Ditmarsken 4.-5. august 1404, begravet i Itzehoe) var greve av Holstein-Rendsburg ca. 1382&ndash;1404 og dansk hertug av Slesvig som Gerhard II, 1386&ndash;1404. Han var sønn av grev Henrik II av Holstein (død 1381/1389) og Ingeborg av Mecklenburg (omkring 1340-1395).

## Eksterne lenker
* Dansk biografisk leksikon
Sommerfest!

***Sommerfest!*** er et sommer-album med diverse artister, utgitt i juni 2010. Albumet inneholder artister som Ole Ivars, D.D.E. og Gluntan. Albumet lå ni uker på VG-lista og endte med syvendeplass som beste plassering. Albumet ble utgitt av selskapet Tylden & co.

## Sporliste

# Ole Ivars: «Bare går og tar en øl»
# Elisabeth Andreassen og Lee Hazlewood: «Jackson»
# Vassendgutane: «Hytta mi»
# Steinar Engelbrektson Band: «På grunn av bagateller»
# Too Far Gone: «Bærre din»
# Rune Rudberg: «Nå har alle folk fått se'n»
# Gaute Ormåsen: «Synk eller svøm»
# Pegasus: «Kine»
# Anne Nørdsti: «Harry»
# D.D.E.: «Lange late daga»
# 3 Busserulls: «Øl, øl og mere øl»
# Gluntan: «Sommer, trekkspill og karsk»
# Åsmund Åmli Band: «Stomp og vatn»
# Torgeir & Kjendisene: «Biltur»
# Banana Airlines: «Borre beivi»
# Guro Håvik: «Kom sommar»
# Ingemars: «Hallo hallo fins du der»
# Vagabond: «Sommerregn»
# PK & Dansefolket: «Du rykker stadig frem i køen»
# Søsterhjemmet: «Su-su-susa i hodet»
Tinnheiabakken

**Tinnheiabakken** var en hoppbakke i Tinnheia i Kristiansand. Bakken lå på sørsiden av Trangedalen, vest for Kristiansand sentrum. Den er matrikulert til Gamle Mandalsvei og har nr 22. Den ble bygd og disponert av Oddersjaa SSK, som leide området av Kristiansand kommune. Tinnheiabakken var i bruk fra 1934 til 1970, og ble blant annet brukt i NM på ski i 1939.

Oddersjaa SSK ble stiftet i 1875, og klubbens første skibakke i Trangedals-/Suldalsområdet ble tatt i bruk i 1879. Ny hoppbakke ble bygd i 1892 og 1907 (da kalt Suldalsbakken). Denne bakken var i bruk fram til 1933. Suldalsbakken ble etter hvert for liten, og var i veien da Sørlandsbanen ble bygd.

Tinnheiabakken ble åpnet 18. mars 1934. Trygve Gundersen satte den første bakkerekorden med 38,5 meter i et renn med dårlig fart. Bakken ble opprustet til NM i 1939, der Birger Ruud ble norgesmester i spesielt hopp med to hopp på 50,5 meter. Ca. 17&nbsp;000 tilskuere og kronprins Olav så rennet. I 1946 satte Arnfinn Sandengen bakkerekord med 62 meter.

I 1947 døde en skihopper fra Vennesla etter et stygt fall i Tinnheiabakken.

Bakken ble ombygd i 1953/54 og 1959. I begynnelsen av 1960-årene ble det arrangert et flomlysrenn der blant annet den japanske landslagshopperen Yosuke Eto deltok.

Det siste rennet i Tinnheiabakken ble arrangert 21. mars 1970. Stillaset (ovarennet) i bakken ble revet i 1999. I dag (2010) er unnarennet grodd til, men fremdeles godt synlig i terrenget.

## NM, spesielt hopp

## Kilder
*Asbjørn Karlsen: Suldalen og Tinnheia hoppbakke
**Diverse hefter fra Oddersjaa
**Grim, Krossen, Suldalen: Pedagogisk senter 1987
*Digitalt Fortalt: Tinnheiabakken i Kristiansand (skrevet av Terje Nomeland, 9. mars 2010)
*Kristiansand kommune: Rapport fra miljøbyprosjektet Tinnheia s. 9


## Eksterne lenker
* Idrettsanlegg.no: Tinnheia
Fangcheng (Fangchenggang)

**Fangcheng** (kinesisk: 防城区; pinyin: *Fángchéng Qū*) er et bydistrikt i byprefekturet Fangchenggang i den autonome region Guangxi i Folkerepublikken Kina.

Fangcheng har et areal på 2.445 kvadratkilometer og teller 370.000 innbyggere (2004).

## Administrative enheter
**Storkommuner:**
*Fangcheng 防城镇, Dalü 大菉镇, Huashi 华石镇, Nasuo 那梭镇, Naliang 那良镇, Dongzhong 峒中镇.

**Kommuner:**
*Maoling 茅岭乡, Fulong 扶隆乡, Tanying 滩营乡, Jiangshan 江山乡.

## Eksterne lenker
* Infoside 
* Infoside
Beat 9-95

***Beat 9-95*** er et samlealbum med diverse artister, utgitt i 1995.

## Sporliste
# Lisa Loeb: «Taffy»
# DeLillos: «Nå lever den av seg selv»
# Urge Overkill: «The Break»
# Raga Rockers: «Ole og Ali»
# Son Volt: «Tear Stained Eye»
# Buffalo Tom: «It's You»
# Green Cortinas: «Good Today»
# Drywall: «Old Bent Coin»
# Run Dog Run: «I Feel So Young»

## Eksterne lenker
*
Oleksandr Kljutsjko

**Oleksandr Mykhajlovytsj Kljutsjko**, ukrainsk Олександр Михайлович Ключко (født 11. juli 1984 i Mykolajiv) er en ukrainsk amatørbokser, som konkurrerer i vektklassen lettvekt. Kljutsjko har ingen større internasjonale resultater, og fikk sin olympiske debut da han representerte Ukraina under Sommer-OL 2008. Her ble han slått ut i første runde av Hu Qing fra Kin i vektklassen **[[Boksing under Sommer-OL 2008 – Lettvekt|lettvekt]]**. Han deltok også i Verdensmesterskapet i 2007 i Chicago, USA der han kom til åttendedelsfinalen.

## Referanser


## Eksterne lenker
*
Yvonne Hak

**Yvonne Hak** (født 30. juni 1986) er en nederlandsk mellomdistanseløper, som spesialiserer seg på 800 meter.

## Karriere
Hak deltok i EM i terrengløp 2006, og kom på 63.-plass individuelt, men bidro til at det nederlandske laget kom på fjerdeplass.

I 2008 deltok hun i Europacupen i friidrett i Annecy i Frankrike, og vant der 800 meter. Året etter ble hennes gjennombrudd som senior. Ved EM i friidrett innendørs 2009 nådde hun semifinalen på 800 meter, og hun var med på det nederlandske laget som vant gull under Lag-EM i friidrett 2009. Her vant også Nederland bronse på 4 x 400 meter stafett, med Hak på laget.

Hennes første større individuelle seier var en hårfin seier over Egle Balciunaite, da hun løp på 2.00,53 under Golden Spike Ostrava-møtet. Det ble bare bronse under Lag-EM i friidrett 2010, men under EM i friidrett 2010 i Barcelona slo hun til med ny personlig rekord på 1.58,85, og fikk sølv bak russiske Marija Savinova. Dette var Nederlands første EM-medalje siden Gerda Kraan fikk gull påå 800 meter under EM i 1962. Haks EM-løp plasserte henne på tredjeplass på den nederlandske all time high-listen, bak Ellen van Langen og Stella Jongmans.

## Referanser


## Eksterne lenker
* 
* Profil på European Athletics
* Profil på ''Atletiekunie'' (nederlandsk)
Musikken fra Izzat

***Musikken fra Izzat*** er en samleplate med diverse artister, utgitt i september 2005. Albumet inneholder musikken fra filmen *[[Izzat]]*.

## Sporliste

# Gluecifer: «Desolate City»
# Brut Boogaloo: «Strike One»
# Backstreet Girls: «Walking Downtown»
# Raga Rockers: «Når knoklene blir til gele»
# WE: «Carefree»
# Ricochets: «A Little Bit of More»
# Madrugada: «Majesty»
# Kjøtt: «Clean Deal»
# Bonk: «Waiting In the Car»
# Gluecifer: «Automatic Thrill»
# Kung Fu Girls: «Vinnie»
# Amulet: «Crash Into My Room»
# Cato Salsa Experience: «Keep on Running»
# Jokke med Tourettes: «Halv»
# DumDum Boys: «Blind»
# So Much Hate: «A Day at the Station»
# Anal Babes: «No Limit»

## Eksterne lenker
*
Harbin Taiping internasjonale lufthavn

**Harbin Taiping internasjonale lufthavn**  (kinesisk: 哈尔滨太平国际机场) er en flyplass i Harbin i provinsen Heilongjiang i Folkerepublikken Kina. Den het tidligere Yanjiagang lufthavn. Lufthavnen er om lag 33 km fra byen Harbin. Den ble bygd i 1979 og ekspandert mellom 1994 og 1997. Den fikk status som internasjonal flyplass i 1984. 
## Eksterne lenker
*
Spissgatter

En **spissgatter** er et fartøy med spissgattet hekk (akterende), dvs. huden (tradisjonelt alle bordgangene) slutter mot akterstevnen i motsetning til plattgatter eller hekkbåt hvor huden fortsetter forbi rorstammen og slutter i et flatt akterspeil (plattgatter) eller går helt opp til dekk (hekkbåt).

Tradisjonell spissgatter har sammenhengende stevn med utvendig ror helt opp som skøyte og sjekte. Senere vanlig variant er krysserhekk med forlenget hekk og rorstammen lengre framme opp gjennom akterstevnen med rorkulten inne på dekk eller under dekk.

## Seilbåten spissgatter

Losskøytene var spissgattede, men da båtformen på 1880-tallet for lystbåter ble forfinet med slankere og dypere linjer og ble mer lettbyggede, ble de kalt for spissgattere for å skille den fra de bredere og tyngre bruksbåtene.

Etter 1900 ble lystbåtene ytterligere slankere, lettere og fikk mere underskårne forskip og ble da den båttypen som siden er forbundet med **spissgattere**.

## Double ender
På engelsk brukes betegnelsen "double ender" både på skøyter, spissgattere og kryssere. Ofte betegnes disse som Colin Archer som den internasjonalt mest kjente norske båtbyggeren av losskøyter og lystbåter på slutten av 1800-tallet.

## Kilder og litteratur

* Denneche, Fredrik. *Lystbåter og kappseilas*. Grøndahl & søn forlag as, 1981 ISBN 82-504-0479-3
* Sannes, Tor Borch. *Båtbyggeren Colin Archer*. Norsk Maritimt forlag, 1984. 431 s. (Revidert ettbinds-utgave av: *Colin Archer : skipene* (1978) og *Colin Archer : skøytene og lystbåtene* (1979)) ISBN 82-90319-05-3
Kadafi Zaman

**Kadafi Zaman** (født 1973) er en norsk journalist. Han har arbeidet i TV 2 siden 2006 og har tidligere arbeidet tre år i *[[VG]]* og to år i *[[Stavanger Aftenblad]]*. 

## Biografi
Kadafi Zaman ble født 8. juli 1973 i Drammen, og vokste opp i Lier.

Han har i mange år dekket saker relatert til kriminalitet, terror og innvandring i Norge. 

Kadafi Zaman har dekket flere store internasjonale hendelser gjennom årene. Han var i grenseområdene mellom Afghanistan og Pakistan etter 11. september 2001, tsunamien i Banda Aceh i 2004, Jordskjelvet i Kashmir 2005, Hajj-dekning i Saudi Arabia, Bhutto-attentatet, Martine-saken i Jemen, Khalid Skah saken i Marokko, B-gjengen i Brasil, Gaza-krigen 2009, flommen som rammet store deler av Pakistan høsten 2010, revolusjonen i Egypt i 2011. Siden 2012 har Kadafi Zaman hatt flere programmer knyttet til norske fremmedkrigere som reiste til Syria. Høsten 2015 poserte han som undercover flyktning i flere land for å dokumentere flyktningstrømmen til Europa. Resultatet ble TV 2 dokumentaren *Norge til salgs*.  

I 2000 var han med i livssyns-serien *[[Brobyggerne]]*.

Sammen med Janne Amble har han siden høsten 2019 ledet dokumentarserien ** på TV 2. For serien vant de sammen Gullruten 2021 i klassen beste programleder - nyhet, sport eller aktualitet og var nominert i samme klasse under Gullruten 2020 og i klassen beste programleder - reality, livsstil og aktualitet under Gullruten 2025. Han har i tillegg vært nominert til publikumsprisen under Gullruten 2015.

Zaman er født og oppvokst i Norge. Faren kom til Norge fra Pakistan i 1969. Han har tidligere vært lokalpolitiker i Lier kommune for Arbeiderpartiet og er også forfatter av boka *Norge i svart, hvitt og brunt*. Han var vararepresentant til Stortinget i perioden 1998-2001. 

## Referanser


## Eksterne lenker
* 
* 
*
Grand China Air

**Grand China Air** (kinesisk: 大新華航空) er et flyselskap grunnlagt i 1989 i Folkerepublikken Kina. Det har hovedsete i Haikou i provinsen Hainan. Selskapet er privateid, og er – målt etter flyflåte, Kinas fjerde største flyselskap (2010). 

Selskapet er utgått fra de fire flyselskapene i HNA Group: Hainan Airlines, Shanxi Airlines (som er blitt del av Hainan Airlines), Chang'an Airlines og China Xinhua Airlines.

## Eksterne lenker
*
Sigurd Sognnæs

**Sigurd Sognnæs** (født 30. november 1977) er en norsk fotballspiller fra Bergen. Han har tidligere spilt på SK Brann og Smørås, før han kom til Bjarg i 2004. Han har spilt over 170 kamper for A-laget til blåtrøyene og scoret 40 mål, noe som gjør ham til Bjargs mestscorende midtbanespiller. Han var toppscorer i 2008 med 12 mål.

## Eksterne lenker
* IL Bjarg Fotball
Herme

: *For å lese om herme i betydningen «dekorativ arkitektonisk støtte», se [[Herme (skulptur)]]*
**Herme** er enten personavhengige sitat eller setningssekvenser tolket verbalt etter forskjellige lydmalende kilder. Disse skiller seg fra såkalte onomatopoetikon ved at det ikke er enkeltord, men meningsbærende uttrykk oversatt til verbal sang eller talespråk.

En svært vanlig form for hermer eller ramser er knyttet til klokkeklang. Teksten er da gjerne utformet i indre dialog med hva klokkene var ment å skulle signalisere.

## Hermer etter kirkeklokker
*Stomp om dagjen, graut og mjølk!
*Kvite leista og husko, kvite leista og husko!
*Skjinnhuva og sjotrøya!

## Vellingklokkeramser
*Kom ikke for sent, kom ikke for sent.
*Blå välling, blå välling,
och sur sill och sur sill,
dårlig mat, dårlig mat.
*Bingelibång, bingelibång,
dagen är lång, magen är svång,
kom in alla på en gång.

Et annet eksempel er den instrumentale tonerekken i NRK radios pausesignal, som av lytterne fikk tillagt følgende tekst: «Lefseklining, med smør og sukker på.»

## Se også
*Hermestev
*Ramser
*onomatopoetikon

## Litteratur
*Arne Bjørndal: «Kva segjer kyrkjeklokkorne?» (s. 43-44). *[[Norsk Folkekultur]]*. Folkeminne-Tidsskrift. Erik Guleiksons Forlag. Risør 1922.
*Mats Rehnberg: *Blå välling – sur sill. Vällingklockor och vällingklocksramsor*. Nordiska museet/Svenskt visarkiv skrifter nr. 3. Arlöv 1967.
Senatorvalget i California 2010

**Senatorvalget i California 2010** er et kongressvalg som avholdes 2. november 2010 i den amerikanske delstaten California. Det står mellom den sittende demokratiske senatoren Barbara Boxer og den republikanske forretningskvinnen  Carly Fiorina. Fiorina var administrerende direktør i Hewlett Packard fra 1999 til 2005. På meningsmålingene har Boxer et lite forsprang, men man antar at det blir et svært jevnt valg.

## Primærvalgene
### Demokratenes primærvalg

### Republikanernes primærvalg

## Valget

## Referanser


## Eksterne lenker
* Barbara Boxers valgkamside 
* Carly Fiorinas valgkampside
Kvinneklinikken (Haukeland universitetssykehus)

:*«[[Kvinneklinikken]]…» har flere betydninger.*

**Kvinneklinikken** er en del av Haukeland universitetssykehus i Bergen og ligger i Glasblokkene i Haukelandsbakken 1. Klinikkdirektør er Susanne Albrechtsen.

## Avdelinger
Kvinneklinikken har ca 500 medarbeidere og består av flere avdelinger: Fødeavdelingen, Gynekologisk avdeling, Legeseksjon og administrasjon. 

## Historie
Etter Bergen bystyre sin beslutning 25. februar 1916 ble Kvinneklinikken bygget i tidsrommet 1916 til 1926 og startet opp i februar 1926. Den var en videreføring av Fødselstiftelsen og Jordmorskolen som ble etablert 1. april 1861 i Bergen. Arkitektene var Victor Nordan og Ingolf Danielsen.

Kvinneklinikken ble bygget nær Bergen kommunale sykehus på Haukeland, som nå er Haukeland universitetssykehus. Det ble bebygget 2575 kvadratmeter grunn av de 14122 kvadratmeter grunn som var innkjøpt.  Dette området ligger lengst mot vest på det nåværende sykehusområdet. Opprinnelig var det ikke noe administrativt fellesskap mellom de to institusjonene som i dag er en del av Helse Bergen og Helse Vest.

Kvinneklinikken startet i 1926 med oversøster, sju sykepleiere, overjordmor og to underjordmødre, 19 jordmorelever samt kjøkkenpiker, vaskeripiker og sypiker. Klinikken var planlagt med plass for 25 jordmorelever, men med mulighet å ta imot inntil 34 elever pr år.

I 1974 ble det bygget et tilbygg på nordsiden.

## Flytting til «Glasblokkene»
I 2023 flyttet Kvinneklinikken flyttet inn i det nye bygningskomplekset «Glasblokkene», sammen med Barne- og ungdomsklinikken.

## Referanser


## Eksterne lenker
*Kvinneklinikken
Liste over ordførere i Soknedal

**Liste over ordførere i Soknedal**. Soknedal og Horg ble utskilt fra Støren som egne kommuner i 1841. I 1964 ble Soknedal slått sammen med Støren, Budal og Singsås til Midtre Gauldal kommune; Horg ble en del av Melhus kommune.

## Referanser


## Litteratur
*
Lübeck Hauptbahnhof

**Lübeck Hauptbahnhof** er den viktigste jernbanestasjonen i Lübeck. Med 31 000 reisende per dag er det den mest trafikkerte stasjonen i Schleswig-Holstein.

## Eksterne lenker
*